text: 20 април, 17:21 / Ивелина Пенчева - астролог, автор на книгите "Астрология на съдбата" и "Тайнството живот" / 1 коментар
  Канелата е една от най-старите подправки в човешката история. Още преди 4000 години я познавали в Китай. В Библията също се споменава канелата. Древните египтяни я използвали в медицината и религията още през 1450 година пр.н.е.. В Гърция тя играела важна роля в ритуалите за Дионис. Използвала се при култови действия като кадене за кандило, а драгоценните масла за масажи и разтривки били приготвяни с канела. В древен Рим също я смятали за голяма ценност. После отново потъва в забвение и за Европа е преоткрита едва през Средновековието.
  Канелата има успокояващо действие върху тялото и го зарежда с лечебна енергия. Успокояващото действие е по-силно, а енергодаващото се усеща по-нежно. При силна възбуда е добре да се приема канела. Тя възстановява естествения ритъм на тялото, душата и ума. Стимулира кръвообръщението и влияе благоприятно върху ритмичното протичане на процесите в тялото. След прекарана болест, канелата ускорява възстановяването на организма. Действа добре при кожни болести, неутрализира болестотворните причинители в питейната вода. Стимулира храносмилането. Хармонизира мозъчните потоци, мислите стават по-спокойни и по-ясни, повишава се силата на волята и интуицията. Канелата укрепва психиката като цяло, успокоява и влива положителна енергия. Подходяща е при състояния, когато чувствата са объркани, изпитване на страхове, криза на вярата, при болка от раздяла. Възстановява изгубената хармония в емоционалния живот.
  Канелата е богата на следните микро и макроелементи: витамини (A, B1, B2, B3, B6, B9, C, E, K, PP), калций, магнезий, натрий, калий, фосфор, желязо, цинк, мед, манган и селен.
  Канелата е полезна за кръвта, произвежда структурни и регулаторни протеини в костите и помага за транспортирането на кислород в кръвта.
  Редовната консумация на канела допринася за нормалния метаболизъм, освен това забавя процеса на стареене и насърчава растежа на нови клетки.
  Настърган шоколад и канела са идеално допълнение към кафето.
  Подмладяване - Мед с канела може да помогне за поддържане на активността и младостта за продължително време. Ако смесите мед и канела в равни пропорции, тогава това ще има положителен ефект върху умствената дейност, концентрацията, паметта. Подобна рецепта ще помогне за подобряване на всички жизнени показатели, повишаване на имунитета и повишаване на тонуса.
  Разбъркайте половин супена лъжица мед в чаша вода, добавете канела. Пийте сутрин на празен стомах и следобед, когато всички жизнени функции са намалени.
  Който забравя и е разсеян, трябва да употребява канела редовно.
  Отслабване - Редовният прием на смес от мед и канела може да приведе теглото в норма дори на доста затлъстял човек.
  Ефектът на тази смес върху процеса на отслабване се обяснява с почистващите свойства на канелата и меда.
  За да приготвите сместа, изсипете 1 чаена лъжичка канела в една чаша вряла вода. Оставете да ври половин час, след което добавете 2 чаени лъжички мед. Не се препоръчва добавянето на мед в твърде гореща вода, тъй като всички полезни ензими на меда се унищожават при високи температури. Приемайте тази смес на празен стомах. Половин чаша се пие сутрин половин час преди хранене, втората половина - вечер преди лягане.
  Астма и бронхит – правете инхалации с водна пара с добавка на 5 капки етерично масло от канела. Освежавайте въздуха в стаята с етерично масло в арома-лампа.
  Акне - 1 чаена лъжичка канела и 3 супени лъжици мед се прилагат върху лицето като маска. Правете често и стойте по-дълго време. После се измива.
  Артрит - Хората с артрит трябва да приемат по 2 супени лъжици мед и 1 чаена лъжичка канела два пъти на ден, смесени в 1 чаша топла вода. Редовният прием на тази смес помага за облекчаване на болката и дори за излекуване на пренебрегвани състояния.
  Високо кръвното налягане - вземете 2 чаени лъжички мед и добавете 1 чаена лъжичка смляна канела. След това разбъркайте до еднородна маса и приемайте по 1 чаена лъжичка три пъти на ден час преди хранене поне 10 дена.
  Сърдечно-съдови заболявания - Смес от мед и канела има положителен ефект върху състоянието на кръвоносната система. Укрепва стените на кръвоносните съдове, повишава еластичността им, дори в напреднала възраст. Но най-важното е, че тази смес понижава холестерола, което може значително да подобри състоянието на сърдечно-съдовата система и е отлична профилактика срещу инфаркти и инсулти. За да намалите холестерола, смесете 2 супени лъжици мед и 3 чаени лъжички канела с 2 чаши топла вода. Приемайте 3 пъти на ден.
  Чревни инфекции – разтворете 2 капки канелово масло в чаша топла вода. Пийте по една чаша на всеки 2-3 часа бавно и на малки глътки. Освен това дъвчете малко канела (на върха на ножа), като я задържате най-малко по една минута, за да се образува обилна слюнка.
  Простудни заболявания – правете топли вани като добавите етерично масло от канела. Пийте по 2-3 пъти дневно горещ билков чай, подсладен с мед, малко лимон и щипка канела.